Dragoș Pâslaru (n. 1 iulie 1951, Craiova) este un fost actor român. Rolul său cel mai cunoscut este rolul lui Horia Sima, din filmul „Drumeț în calea lupilor” (1988). După Revoluția din decembrie 1989, el a protestat în 13-15 iunie 1990 în Piața Universității împotriva regimului instalat după înlăturarea regimului comunist, fiind bătut de mineri. În același an, a părăsit lumea teatrului și s-a călugărit, în anul 1999, la Mănăstirea Frăsinei, din județul Vâlcea, devenind fratele Vasile. Ulterior, a devenit ieromonah cu numele de părintele Valerian. În prezent viețuiește la mănăstirea Pătrunsa.